Vaksin Hepatitis A

Vaksin Hepatitis A merupakan vaksin yang mencegah penyakit hepatitis A."WHO position paper on hepatitis A vaccines – June 2012."  Ia berkesan dalam kira-kira 95% kes dan bertahan selama sekurang-kurangnya lima belas tahun dan mungkin sepanjang hayat.Ott JJ, Irving G, Wiersma ST (December 2012). "WHO position paper on hepatitis A vaccines – June 2012."  Jika diberi, dua dos adalah disarankan bermula selepas umur setahun. Ia diberi melalui suntikan ke dalam otot."WHO position paper on hepatitis A vaccines – June 2012." 

Pertubuhan Kesihatan Seduia (WHO) mengesyorkan pemvaksinan sejagat di kawasan tempat penyakit yang agak biasa ditemui. Di tempat penyakit ini sangat biasa ditemui, pemvaksinan secara meluas tidak disyorkan kerana semua orang lazimnya mendapat imuniti melalui jangkitan semasa kanak-kanak."WHO position paper on hepatitis A vaccines – June 2012."  Pusat Kawalan dan Pencegahan Penyakit  (CDC) mengesyorkan memvaksinkan orang dewasa yang berisiko tinggi dan semua kanak-kanak."Hepatitis A In-Short". 

Kesan sampingan yang teruk sangat jarang diperhatikan. Sakit pada tempat suntikan berlaku dalam kira-kira 15% kanak-kanak dan separuh daripada orang dewasa. Kebanyakan vaksin hepatitis A mengandungi virus yang tidak diaktifkan manakala sebilangan yang lain pula mengandungi virus yang dilemahkan. Vaksin yang mengandungi virus yang dilemahkan tidak disyorkan semasa kehamilan atau bagi mereka yang mempunyai  fungsi imun yang lemah. Beberapa rumusan menggabungkan vaksin hepatitis A dengan vaksin hepatitis B atau vaksin demam kepialu."WHO position paper on hepatitis A vaccines – June 2012." 

Vaksin hepatitis A yang pertama diluluskan di Eropah pada tahun 1991 dan di Amerika Syarikat pada tahun 1995. Ia tersenarai dalam Senarai Ubat Penting Pertubuhan Kesihatan Sedunia, iaitu ubat paling penting yang diperlukan dalam sistem kesihatan asas.   Di Amerika Syarikat, harga vaksin ini ialah antara 50 hingga 100 dolar Amerika.

 Rujukan 

Kategori:Vaksin